અમદાવાદ: અમદાવાદ જિલ્લાના સાણંદ પાસે આવેલા ગોધાવી ગામના તળાવમાંથી ગઈ કાલે સવારે યુવકની લાશ મળી આવી હતી. ઘટનાની જાણ પોલીસને કરાતાં બોપલ પોલીસ ઘટનાસ્થળે દોડી ગઈ હતી. પોલીસ તપાસમાં મૃતક યુવક ઘાટલોડિયાનો રહેવાસી હોવાનું જાણવા મળ્યું હતું. માથામાં ઇજાનાં નિશાન મળી આવતાં હત્યા કે આત્મહત્યાની આશંકાને પગલે પોલીસે લાશનું પીએમ કરાવી રિપોર્ટના આધારે આગળની કાર્યવાહી હાથ ધરી છે.